
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 3256 

20 Δεκεμβρίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της Τ. 392/8/ΒΟ019/16.12.2002 (ΦΕΚ 
136/Β/03) κοινής απόφασης του Υπουργού Οικο¬ 
νομίας και Οικονομικών και του Υπουργού Ανά¬ 
πτυξης «περί εξουσιοδότησης: α) του Εμπορικού 
και Βιομηχανικού Επιμελητηρίου Αθηνών (ΕΒΕΑ) 
ως εκδοτικού και εγγυοδοτικού οργανισμού και 
β) των Λοιπών Εμπορικών και Βιομηχανικών Επι¬ 
μελητηρίων ως εκδοτικών οργανισμών, κατ’ εφαρ¬ 
μογή της από 26 Ιουνίου 1990 Διεθνούς Τελω- 
νειακής Σύμβασης «περί προσωρινής εισαγωγής» 
(ν. 2401/1996) καθώς και της από 6.12.1961 Διε¬ 
θνούς Τελωνειακής Σύμβασης «επί του Δελτίου 
ΑΤΑ δια την προσωρινήν εισδοχήν εμπορευμά¬ 


των» (ν. 132/1975). 1 

Πρόγραμμα επιτήρησης καταρροϊκού πυρετού του 
προβάτου. 2 

ΑΠΟΦΑΣΕΙ Σ 

Αριθμ. Δ18Β5041856ΕΞ2013 (1) 


Τροποποίηση της Τ. 392/8/Β0019/16.12.2002 (ΦΕΚ 136/Β/ 
03) κοινής απόφασης του Υπουργού Οικονομίας και Οι¬ 
κονομικών και του Υπουργού Ανάπτυξης «περί εξουσιο¬ 
δότησης: α) του Εμπορικού και Βιομηχανικού Επιμελη¬ 
τηρίου Αθηνών (ΕΒΕΑ) ως εκδοτικού και εγγυοδοτικού 
οργανισμού και β) των Λοιπών Εμπορικών και Βιομηχα¬ 
νικών Επιμελητηρίων ως εκδοτικών οργανισμών, κατ’ 
εφαρμογή της από 26 Ιουνίου 1990 Διεθνούς Τελω- 
νειακής Σύμβασης «περί προσωρινής εισαγωγής» (ν. 
2401/1996) καθώς και της από 6.12.1961 Διεθνούς Τελω- 
νειακής Σύμβασης «επί του Δελτίου ΑΤΑ δια την προ¬ 
σωρινήν εισδοχήν εμπορευμάτων» (ν. 132/1975). 

ΟΙ ΥΦΥΠΟΥΡΓΟΙ 
ΟΙΚΟΝΟΜΙΚΩΝ - ΑΝΑΠΤΥΞΗΣ 
ΚΑΙ ΑΝΤΑΓΩΝΙΣΤΙΚΟΤΗΤΑΣ 

Έχοντας υπόψη: 

1. Τη διάταξη του πρώτου άρθρου του ν. 132/1975 (ΦΕΚ 
184/Α/1.9.75), με την οποία κυρώθηκε η από 6 Δεκεμβρί¬ 
ου 1961 Διεθνής Τελωνειακή Σύμβαση «επί του Δελτίου 
Α.Τ.Α δια την προσωρινήν εισδοχήν εμπορευμάτων». 


2. Τη διάταξη του πρώτου άρθρου του ν. 2401/1996 
(ΦΕΚ 97/Α/4.6.96), με την οποία κυρώθηκε η, από 26 
Ιουνίου 1990, Διεθνής Τελωνειακή Σύμβαση «περί προ¬ 
σωρινής εισαγωγής». 

3. Τις διατάξεις του τρίτου άρθρου παρ. 1 και 2 του 
ν. 132/75, σύμφωνα με τις οποίες: 

«-Δια κοινών αποφάσεων των Υπουργών Οικονομι¬ 
κών και Εμπορίου, δημοσιευομένων δια της Εφημερίδος 
της Κυβερνήσεως, εξουσιοδοτούνται τα Εμπορικά και 
Βιομηχανικά Επιμελητήρια, όπως αναλάβουν την κατά 
το άρθρον 4 της κυρουμένης Συμβάσεως έκδοσιν και 
χορήγησιν των Δελτίων ΑΤΑ, ως και την ευθύνην της εν 
άρθρω 6 ταύτης προβλεπομένης εγγυήσεως. 

-Δια των αυτών αποφάσεων καθορίζονται οι όροι υφ’ 
ούς το εξουσιοδοτούμενον Επιμελητήριον θα αναλάβη 
την παροχήν των ανωτέρω υπηρεσιών, τα δια τας ως 
άνω υπηρεσίας δικαιώματα αυτού, ως και το ύψος και 
το είδος της παρ’ αυτού παρεχομένης εγγυήσεως». 

4. Τη διάταξη του άρθρου 4 παρ. 1 του παραρτήματος 
Α της ως άνω κυρωθείσας Διεθνούς Σύμβασης «περί 
προσωρινής εισαγωγής», σύμφωνα με την οποία «κάθε 
συμβαλλόμενο μέρος μπορεί, υπό τους όρους και τις 
εγγυήσεις που θα ορίσει, να εξουσιοδοτήσει εγγυοδο- 
τικούς οργανισμούς να παρέχουν εγγυήσεις και να εκ¬ 
δίδουν τίτλους προσωρινής εισαγωγής, είτε απευθείας, 
είτε μέσω εκδοτικών οργανισμών.». 

5. Το αριθμ. 8857/6.6.2013 έγγραφο του Εμπορικού 
και Βιομηχανικού Επιμελητηρίου Αθηνών, με το οποίο 
η Διοικητική Επιτροπή του ΕΒΕΑ, ως αρμόδια αρχή, 
εγκρίνει την έκδοση Δελτίων ΑΤΑ από το Επιμελητήριο 
Τρικάλων. 

6. Το αριθμ. 10863/16.7.2013 έγγραφο του Εμπορικού 
και Βιομηχανικού Επιμελητηρίου Αθηνών, με το οποίο 
η Διοικητική Επιτροπή του ΕΒΕΑ, ως αρμόδια αρχή, 
εγκρίνει την έκδοση Δελτίων ΑΤΑ από το Επιμελητήριο 
Λευκάδας. 

7. Την αριθμ. ΥΠΟΙΚ 07927 ΕΞ/19-9-2012 απόφαση του 
Πρωθυπουργού και του Υπουργού Οικονομικών περί 
ανάθεσης αρμοδιοτήτων στον Υφυπουργό Οικονομικών 
(ΦΕΚ 2574/Β724-9-2012). 

8. Την αριθμ. 27858/ΔΙΟΕ/546/26-6-2Θ13 απόφαση 
του Πρωθυπουργού και του Υπουργού Ανάπτυξης και 
Ανταγωνιστικότητας περί ανάθεσης αρμοδιοτήτων στον 
Υφυπουργό Ανάπτυξης και Ανταγωνιστικότητας (ΦΕΚ 
1653/τ.Β/4-7-2 013). 

9. Την αριθμ. Δ6Α 1015213ΕΞ 28.1.2013 (Φ.Ε.Κ. Β' 130) 
απόφαση του Υπουργού Οικονομικών και του Υφυπουρ¬ 
γού Οικονομικών «Μεταβίβαση αρμοδιοτήτων στον Γε¬ 
νικό Γραμματέα της Γενικής Γραμματείας Δημοσίων 
Εσόδων του Υπουργείου Οικονομικών». 

10. Ότι με τις διατάξεις της παρούσας δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Άρθρο 1 

Το άρθρο 1 της αριθμ. Τ,392/8/Β0019/6.12.2002 (ΦΕΚ 
136/Β/03) κοινής απόφασης των Υπουργών Οικονομίας 
και Οικονομικών και Ανάπτυξης και Ανταγωνιστικότητας, 
αναδιατυπώνεται ως εξής: 

Εξουσιοδοτούνται τα Εμπορικά και Βιομηχανικά Επι¬ 
μελητήρια Αθηνών, Πειραιώς, Θεσσαλονίκης, Πατρών, 
Καλαμάτας, Καβάλας, Βόλου, Ιωαννίνων, Αγρίνιου, Εύβοι¬ 
ας, Μυτιλήνης, Ρόδου, Ηρακλείου, Καστοριάς, Λάρισας, 
Τρικάλων και Λευκάδας, να αναλάβουν την έκδοση και 
χορήγηση Δελτίων Α.Τ.Α. σύμφωνα με το άρθρο 5 του 
παραρτήματος Α της Διεθνούς Τελωνειακής Σύμβασης 
«περί προσωρινής εισαγωγής», που υπογράφηκε στην 
Κωνσταντινούπολη στις 26 Ιουνίου 1990. 

Αρθρο 2 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2013 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ 

ΓΕΩΡΓΙΟΣ ΜΑΥΡΑΓΑΝΗΣ ΑΘΑΝΑΣΙΟΣ ΣΚΟΡΔΑΣ 
-♦- 

Αριθμ. 4803/153138 (2) 

Πρόγραμμα επιτήρησης καταρροϊκού πυρετού του 
προβάτου. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τον Κανονισμό (ΕΚ) αρ. 1266/2007 της Ευρ. Επιτρο¬ 
πής, σχετικά με τους κανόνες εφαρμογής της Οδηγίας 
2000/75/ΕΚ του Ευρωπαϊκού Συμβουλίου για την κατα¬ 
πολέμηση, την παρακολούθηση και την επιτήρηση του 
καταρροϊκού πυρετού του προβάτου και τους περιο¬ 
ρισμούς στις μετακινήσεις ορισμένων ζώων ευπαθών 
ειδών όπως αυτός έχει τροποποιηθεί και ισχύει. 

2. Τις διατάξεις του Π.Δ. 133/1992 (Α' 66) «Επιβολή 
υγειονομικών και λοιπών μέτρων για την προστασία και 
εξυγίανση της κτηνοτροφίας από λοιμώδη και παρασιτι- 
κά νοσήματα των ζώων» και ιδιαίτερα το άρθρο 1 αυτού. 

3. Το Π.Δ. 33/2003 (Α' 34) «Μέτρα για την καταπολέμη¬ 
ση και εξάλειψη του καταρροϊκού πυρετού του προβά¬ 
του» σε συμμόρφωση προς την Οδηγία του Ευρωπαϊκού 
Συμβουλίου 2000/75/ ΕΚ». 

4. Την με αριθ. 258944/07.08.2008 (ΦΕΚ 1727 Β') από¬ 
φαση του Υπουργού Αγροτικής Ανάπτυξης και Τροφί¬ 
μων «Σχέδιο αντιμετώπισης έκτακτης ανάγκης για την 
καταπολέμηση του καταρροϊκού πυρετού». 

5. Την με αριθ. 261463/11.09.2009 (ΦΕΚ 2006 Β') από¬ 
φαση των Υπουργών Οικονομίας και Οικονομικών και 


Αγροτικής Ανάπτυξης «Κοινοποίηση των ασθενειών των 
ζώων σε συμμόρφωση προς την οδηγία 82/894/ΕΟΚ». 

6. Τις διατάξεις των Κεφαλαίων 1.3 και 8.3 του Κώ¬ 
δικα Υγείας Χερσαίων Ζώων του Διεθνούς Γ ραφείου 
Επιζωοτιών (ΟΙΕ). 

7. Τις διατάξεις του άρθρου 90 του Κώδικα Νομο¬ 
θεσίας, «Κυβέρνηση και Κυβερνητικά Όργανα», όπως 
κωδικοποιήθηκε και τέθηκε σε ισχύ με το άρθρο πρώτο 
του Π.Δ. 63/2005 (Α' 98). 

8. Την με αριθ. Υ44/5-7-2012 (ΦΕΚ Β' 2094) απόφαση 
του Πρωθυπουργού, «Ανάθεση αρμοδιοτήτων στον Ανα¬ 
πληρωτή Υπουργό Αγροτικής Ανάπτυξης και Τροφίμων 
Χαρακόπουλο Μάξιμο». 

9. Την Εκτελεστική απόφαση της Ευρ. Επιτροπής 
722/2013/ΕΕ της 29/11/2013 1328/7-12-2013 για την έγκριση 
ετήσιων και πολυετών προγραμμάτων για την εκρίζωση, 
τον έλεγχο και την επιτήρηση ορισμένων νοσημάτων 
των ζώων και ζωοανθρωπονόσων, τα οποία υπέβαλαν 
τα κράτη μέλη για το 2014 και τα επόμενα έτη, καθώς 
και της χρηματοδοτικής συνδρομής της Ένωσης στα 
προγράμματα αυτά και ιδίως το άρθρο 5 αυτής. 

10. Το γεγονός ότι από την παρούσα δεν προκαλείται 
δαπάνη και η προκαλούμενη δαπάνη για την αγορά των 
απαραίτητων αντιδραστηρίων για την εφαρμογή του 
προγράμματος μέχρι το τέλος 2014 θα καθορισθεί με 
κοινή Απόφαση των Υπουργών Οικονομικών και Αγροτι¬ 
κής Ανάπτυξης και θα καλυφθεί από τον Προϋπολογισμό 
του Υπουργείου Αγροτικής Ανάπτυξης και Τροφίμων 
(ΚΑΕ 5329), με κοινοτική συγχρηματοδότηση από το 
Ευρωπαϊκό Γεωργικό Ταμείο Εγγυήσεων. 

11. Την από 25/11/2013 εισήγηση της Διεύθυνσης Υγείας 
των Ζώων, αποφασίζουμε: 

Άρθρο 1 

Διάρκεια - Στόχος 

Με την παρούσα απόφαση εγκρίνεται η εφαρμογή, 
από 1 ης Ιανουάριου 2014 Προγράμματος επιδημιολογι- 
κής επιτήρησης του Καταρροϊκού πυρετού (ΚΠ) στην 
Ελλάδα για το έτος 2014. 

Καθορίζονται οι λεπτομέρειες εφαρμογής του προ¬ 
γράμματος επιδημιολογικής επιτήρησης του Καταρ¬ 
ροϊκού πυρετού (ΚΠ) σύμφωνα με τις απαιτήσεις της 
Οδηγίας του Ευρωπαϊκού Συμβουλίου 2000/75/ΕΚ και 
του Κανονισμού (ΕΚ) αρ. 1266/2007 και έχει διάρκεια 
ένα (1) έτος. 

Στόχοι του προγράμματος είναι: 

(α) Η συστηματική έρευνα και διαφορική διάγνωση με 
εφαρμογή κατάλληλων εργαστηριακών τεχνικών του 
Καταρροϊκού Πυρετού στα βοοειδή μέσω της παθητικής 
και ενεργητικής επιτήρησης. 

(β) Επί ορομετατροπής βοοειδούς - μάρτυρα, η άμεση 
διενέργεια περαιτέρω έρευνας (κλινική και εργαστη¬ 
ριακή) για τον αποκλεισμό ή μη της κυκλοφορίας του 
ιού του ΚΠ. 

(γ) Η έρευνα μέσω της εντομολογικής επιτήρησης 
του είδους και της διασποράς των ξενιστών ΟυΙίοοίάοε 
στη χώρα. 

Άρθρο 2 

Ορισμοί 

Για τους σκοπούς της παρούσας απόφασης ισχύουν 
επιπλέον των αναφερομένων ορισμών του Άρθρου 2 
του Π.Δ. 33/2003 (Α' 34) περί «Μέτρων για την κατα- 

πολέμηση και εξάλειψη του καταρροϊκού πυρετού του 
προβάτου» σε συμμόρφωση προς την Οδηγία του Συμ¬ 
βουλίου 2000/75/ ΕΚ, οι ορισμοί του Κανονισμού (ΕΚ) 
αρ. 1266/2007. Ειδικότερα: 

1. Κρούσμα καταρροϊκού πυρετού του προβάτου, είναι 
η περίπτωση όπου πληρούνται μία από τις ακόλουθες 
προϋποθέσεις: 

(α) όταν ένα ζώο παρουσιάζει κλινικά συμπτώματα 
που υποδηλώνουν την εμφάνιση καταρροϊκού πυρετού 
του προβάτου. 

(β) όταν ένα βοοειδές μάρτυρας (δείκτης) εμφανίζει 
ορομετατροπή, δηλαδή ενώ έδωσε αρνητικά ορολογικά 
αποτελέσματα σε προηγούμενη δοκιμή, δίνει θετικό 
αποτέλεσμα σε πρόσφατη δοκιμή σε ένα ορότυπο κα¬ 
ταρροϊκού πυρετού του προβάτου στην δοκιμή ανίχνευ¬ 
σης αντισωμάτων. 

(γ) όταν ένα ζώο ευρεθεί θετικό κατόπιν ορολογικών 
δοκιμών για τον καταρροϊκό πυρετό του προβάτου η 
ανιχνευθεί αντιγόνο του ιού ή του ΒΝΑ του. 

(δ) όταν από ένα ζώο απομονωθεί και ταυτοποιηθεί ο 
ιός του καταρροϊκού πυρετού του προβάτου. 

Επιπλέον των παραπάνω μια σειρά επιδημιολογικών 
στοιχείων πρέπει να υποδηλώνει ότι τα κλινικά συμπτώ¬ 
ματα ή τα εργαστηριακά αποτελέσματα που υπονοούν 
μόλυνση από καταρροϊκό πυρετό του προβάτου είναι 
συνέπεια της κυκλοφορίας του ιού στην εκμετάλλευση 
που βρίσκεται το ζώο και όχι αποτέλεσμα της εισόδου 
εμβολιασμένων η οροθετικών ζώων από απαγορευμένες 
ζώνες. 

2. Εστία είναι η εκμετάλλευση ή ο χώρος που βρί¬ 
σκεται στο έδαφος της Κοινότητας στον οποίο συγκε¬ 
ντρώνονται ζώα και πιστοποιήθηκαν ένα ή περισσότερα 
κρούσματα. 

3. Πρωτογενής εστία είναι η εστία η οποία δεν συνδέ¬ 
εται επιδημιολογικά με προηγούμενη εστία που διαπι¬ 
στώθηκε στην περιοχή ή συνεπάγεται την οριοθέτηση 
μιας απαγορευμένης ζώνης ή την αλλαγή υφιστάμενης 
απαγορευμένης ζώνης. 

4. Απαγορευμένη ζώνη είναι η ζώνη που αποτελείται 
από την ζώνη προστασίας και επιτήρησης και δημιουρ- 
γήθηκε σύμφωνα με το Αρθρο 8 παρ. 1 του Π.Δ. 33/2003. 

5. Εγχειρίδιο εφαρμογής του Προγράμματος ΚΠ του 
προβάτου: Είναι το ειδικό έντυπο υλικό του τμήματος 
Λοιμωδών και Παρασιτικών Νοσημάτων της Διεύθυνσης 
Υγείας των Ζώων που περιλαμβάνει λεπτομερείς κα¬ 
τευθυντήριες οδηγίες και τα υποδείγματα διοικητικών 
εγγράφων που απαιτούνται για την τεκμηρίωση της 
εφαρμογής του προγράμματος του ΚΠ. 

Άρθρο 3 

Φορείς εφαρμογής του Προγράμματος - 
Αρμοδιότητες και Υποχρεώσεις 

Στην εφαρμογή του Προγράμματος συμμετέχουν οι 
ακόλουθες Αρχές και Φορείς με τις αντίστοιχες κατά 
περίπτωση υποχρεώσεις και αρμοδιότητες: 

1. Το Τμήμα Λοιμωδών και Παρασιτικών Νοσημάτων 
της Διεύθυνσης Υγείας των Ζώων της Γ ενικής Διεύθυν¬ 
σης Κτηνιατρικής του Υπουργείου Αγροτικής Ανάπτυξης 
και Τροφίμων, το οποίο: 

(α) Μεριμνά για το συντονισμό και τη διαχείριση του 
Προγράμματος σε ολόκληρη τη χώρα, τόσο κατά τις 
επιμέρους διατάξεις του, όσο και στο σύνολό του. 

(β) Σε συνεργασία με τις Αρχές και τους Φορείς που 
αναφέρονται στις παραγράφους 2, 3, και 4 του παρό¬ 


ντος άρθρου συλλέγει, επεξεργάζεται και ερμηνεύει τα 
κλινικά, εργαστηριακά και επιδημιολογικά στοιχεία που 
προκύπτουν από την εφαρμογή του προγράμματος σε 
τοπικό, περιφερειακό και εθνικό επίπεδο. 

(γ) Σε συνεργασία με το Εθνικό Εργαστήριο Αναφοράς 
για τον Καταρροϊκό πυρετό του προβάτου, καθορίζει τα 
μέτρα επιτήρησης της νόσου και του εντόμου-φορέα. 

(δ) Συνδράμει στην οργάνωση του ετήσιου προγραμ¬ 
ματισμού των δειγματοληψιών από τις Κτηνιατρικές 
Αρχές των αρμόδιων Τμημάτων Κτηνιατρικής των Περι¬ 
φερειακών Ενοτήτων, όταν αυτό ζητηθεί καθώς και στην 
αποτελεσματικότερη διενέργεια της επιδημιολογικής 
έρευνας σε περίπτωση θετικού κρούσματος. 

(ε) Χειρίζεται, στα πλαίσια των αρμόδιων Κοινοτικών 
οργάνων και Διεθνών οργανισμών, όλα τα θέματα που 
σχετίζονται με τα αντικείμενα, τους στόχους και τα 
αποτελέσματα του Προγράμματος. 

(στ) Ορίζει ή τροποποιεί τους φορείς εφαρμογής του 
Προγράμματος και προσδιορίζει τις αρμοδιότητες και 
υποχρεώσεις αυτών ανάλογα με τις ανάγκες του Προ¬ 
γράμματος. 

(ζ) Οργανώνει και συμμετέχει σε ενημερωτικές εκ¬ 
στρατείες κτηνιάτρων και κτηνοτροφών που διοργανώ- 
νονται ανά τη χώρα για την ευαισθητοποίηση και απο¬ 
τελεσματικότερη διάγνωση του καταρροϊκού πυρετού. 

2. Εθνικό Εργαστήριο Αναφοράς Καταρροϊκού Πυρε¬ 
τού του προβάτου 

2.1 Το Εργαστήριο Ιολογίας του Κέντρου Κτηνιατρι¬ 
κών Ιδρυμάτων Αθηνών του Υπουργείου Αγροτικής Ανά¬ 
πτυξης και Τροφίμων, ορίζεται ως Εθνικό Εργαστήριο 
Αναφοράς για: 

(α) τις ορολογικές διαγνωστικές μεθόδους που εφαρ¬ 
μόζονται στην Ελλάδα, όπως αναφέρονται στο Εγχει¬ 
ρίδιο Προδιαγραφών για Διαγνωστικές Δοκιμές και 
Εμβόλια του ΟΙΕ για ανίχνευση αντισωμάτων κατά του 
ιού του ΚΠ (ο-ΕϋδΑ) 

(β) τις ιολογικές εξετάσεις που εφαρμόζονται στην 
Ελλάδα, όπως αναφέρονται στο Εγχειρίδιο Προδιαγρα¬ 
φών για Διαγνωστικές Δοκιμές και Εμβόλια του ΟΙΕ 
(απομόνωση του ιού σε εμβρυοφόρα αβγά όρνιθας ή / 
και κυτταροκαλλιέργειες) 

(γ) τις ανοσολογικές διαγνωστικές μεθόδους που 
εφαρμόζονται στην Ελλάδα, όπως αναφέρονται στο 
Εγχειρίδιο Προδιαγραφών για Διαγνωστικές Δοκιμές 
και Εμβόλια του ΟΙΕ (οροτυποποίηση του ιού του ΚΠ) 
(γ) τις μοριακές δοκιμές για ανίχνευση γενετικού υλι¬ 
κού του ιού (δοκιμή ΡΟΒ) 

(δ) την απομόνωση του ιού από συλλεχθέντα στις 
εντομοπαγίδες έντομα 
Αρμόδιος: Κωνσταντίνα Τασσιούδη 
Διεύθυνση: Νεαπόλεως 25 
Αγία Παρασκευή 
153 10 Αττική 


Τηλέφωνο: 210 6011499 
ίαχ: 210 6011499 


ο-πιαίΙ: νίΓυ5ΐαό.3ίΙτ@9πΐ3ίΙ.οοηη 

2.2. Αρμοδιότητες και Υποχρεώσεις του Εθνικού Ερ¬ 
γαστηρίου Αναφοράς ΚΠ 

Κατά την εφαρμογή του Προγράμματος το Εργα¬ 
στήριο Ιολογίας του Κέντρου Κτηνιατρικών Ιδρυμά¬ 
των Αθηνών του Υπουργείου Αγροτικής Ανάπτυξης 
και Τροφίμων έχει τις ακόλουθες αρμοδιότητες και 
υποχρεώσεις: 

(α) Προβαίνει σε εξέταση δειγμάτων ορού με την 
εφαρμογή εγκεκριμένων ορολογικών μεθόδων στα πλαί¬ 
σια της ενεργητικής επιτήρησης από βοοειδή προερ¬ 
χόμενα από τους νομούς της χώρας που ορίζονται στο 
παρών πρόγραμμα. 

(β) Προβαίνει σε εξέταση δειγμάτων ορού ή άλλων 
υλικών από πρόβατα, αίγες και βοοειδή, με την εφαρ¬ 
μογή εγκεκριμένων ορολογικών μεθόδων από τα κλινικά 
ύποπτα ζώα εκτροφών όλης της ελληνικής επικράτειας 
στο πλαίσια της παθητικής επιτήρησης. 

(γ) Προωθεί όποτε κριθεί αναγκαίο επιβεβαιωμένα 
θετικά δείγματα στο Κοινοτικό Εργαστήριο Αναφοράς 
για περαιτέρω εξετάσεις. 

(δ) Ενημερώνει άμεσα τηλεομοιοτυπικώς την ενδια- 
φερόμενη Αρχή και κατόπιν εγγράφως σχετικά με τα 
αποτελέσματα των εξετάσεων που πραγματοποιεί 
χρησιμοποιώντας τα σχετικά έντυπα του Εγχειριδίου 
Οδηγιών εφαρμογής του προγράμματος του ΚΠ. 

(ε) Σε συνεργασία με τις Αρχές και Φορείς που ανα- 
φέρονται στην παράγραφο 4 του παρόντος άρθρου, 
επεξεργάζεται και ερμηνεύει τα αποτελέσματα που 
προκύπτουν από την εφαρμογή του Προγράμματος 
ενημερώνει και προωθεί αυτά στο Τμήμα Λοιμωδών 
και Παρασιτικών Νοσημάτων της Δ/νσης Υγείας των 
Ζώων του Υπουργείου Αγροτικής Ανάπτυξης και Τρο¬ 
φίμων το οποίο είναι υπεύθυνο για τον συντονισμό του 
προγράμματος. 

(στ) Συνδράμει τις κατά τόπους Κτηνιατρικές (Δ/νσεις 
Κτηνιατρικής των Περιφερειών και Τμήματα Κτηνια¬ 
τρικής των Περιφερεριακών Ενοτήτων) στη διενέργεια 
επιδημιολογικής διερεύνησης σε κάθε περίπτωση ορο¬ 
μετατροπής. 

(ζ) Τηρεί αρχείο των εξετάσεων που πραγματοποιεί 
και των ενεργειών στις οποίες προβαίνει κατ’ εφαρμογή 
του Προγράμματος και ενημερώνει τη βάση δεδομένων 
που τηρείται στην Κεντρική Υπηρεσία, τακτικά μεν ανά 
μήνα, έκτακτα δε επί κάθε θετικού ή ύποπτου αποτε¬ 
λέσματος. 

(η) Παρακολουθεί και ενημερώνεται επί των διεθνών 
επιστημονικών εξελίξεων στον τομέα διάγνωσης και 
ελέγχου του ΚΠ και προσαρμόζει ανάλογα τις διαγνω¬ 
στικές μεθόδους και τα πρωτόκολλα που εφαρμόζει. 

(θ) Συνεργάζεται με το Κοινοτικό Εργαστήριο Ανα¬ 
φοράς για οποιαδήποτε καινούργια δεδομένα ανα¬ 
φορικά με τις διαγνωστικές δοκιμές και υφίσταται 
έλεγχο από αυτό με τεστ αξιολόγησης ικανοτήτων 
(ρΐΌίίοίθηογ ΙθδΙ) για όλες τις διαγνωστικές δοκιμές 
που εφαρμόζονται. 

(ι) Συνεργάζεται με τις αρμόδιες κεντρικές αρχές της 
Γ ενικής Διεύθυνσης Κτηνιατρικής του Υπουργείου Αγρο¬ 
τικής Ανάπτυξης και Τροφίμων και παρέχει τη συνδρομή 
του σε επιθεωρήσεις ή άλλους ελέγχους που πραγμα¬ 
τοποιούνται στη χώρα από υπηρεσίες της Ευρωπαϊκής 
Ένωσης. 

3. Εργαστήριο Παρασιτολογίας του Κέντρου Κτηνια¬ 
τρικών Ιδρυμάτων Αθηνών του Υπουργείου Αγροτικής 
Ανάπτυξης και Τροφίμων 

3.1 Το Εργαστήριο Παρασιτολογίας του Κέντρου Κτη¬ 
νιατρικών Ιδρυμάτων Αθηνών του Υπουργείου Αγροτικής 
Ανάπτυξης και Τροφίμων ορίζεται ως εργαστήριο για 
την ταυτοποίηση και ταξινόμηση των συλλεχθέντων 
εντόμων, σύμφωνα με τα καθοριζόμενα στο Εγχειρίδιο 
Οδηγιών εφαρμογής του Προγράμματος του ΚΠ: 


α) Δύο (2) φορές το μήνα κατά το χρονικό διάστημα 
από 11ανουάριου έως 31 Δεκεμβρίου 2014 από τις εντο- 
μοπαγίδες των (πρώην) νομών Λέσβου, Δωδεκανήσου, 
Σάμου και Χίου που συμμετέχουν στο πρόγραμμα. 

β) Δύο (2) φορές το μήνα κατά το χρονικό διάστημα 
από 1 Απριλίου έως 30 Νοεμβρίου 2014 από τις εντο- 
μοπαγίδες των (πρώην) νομών Έβρου, Ξάνθης, Σερρών, 
Θεσσαλονικής, Θεσπρωτίας, και Ηρακλείου, που συμμε¬ 
τέχουν στο πρόγραμμα. 

γ) Μία (1) φορά το μήνα κατά το χρονικό διάστημα από 
1 Ιανουάριου έως 31 Μαρτίου 2014 και κατά το χρονικό 
διάστημα 1 -31 Δεκεμβρίου 2014 από τις εντομοπαγίδες 
των (πρώην ) νομών Έβρου, Ξάνθης, Σερρών, Θεσσαλο¬ 
νικής, Θεσπρωτίας, και Ηρακλείου, που συμμετέχουν 
στο πρόγραμμα. 

Αρμόδιος: Δέσποινα Στούγιου 
Διεύθυνση: Νεαπόλεως 25 
Αγία Παρασκευή 
153 10 Αττική 


Τηλέφωνο: 210 6080838 
ίαχ: 210 6080838 


θ-πίαίΙ: ρ3Γ3ΐ3ά@0ΐθΠθ1.9Γ 

3.2 Αρμοδιότητες και Υποχρεώσεις του Εργαστηρίου 
Παρασιτολογίας του Κέντρου Κτηνιατρικών Ιδρυμάτων 
Αθηνών 

Κατά την εφαρμογή του Προγράμματος το Εργαστή¬ 
ριο Παρασιτολογίας του Κέντρου Κτηνιατρικών Ιδρυ¬ 
μάτων Αθηνών του Υπουργείου Αγροτικής Ανάπτυξης 
και Τροφίμων έχει τις ακόλουθες αρμοδιότητες και 
υποχρεώσεις: 

(α) Προβαίνει στην προετοιμασία των εντομοπαγίδων 
και αποστολή τους στους νομούς που ορίζει το παρόν 
πρόγραμμα. Ο αριθμός των εντομοπαγίδων ανά νομό, η 
θέση όπου θα τοποθετηθούν αλλά και η προσθήκη ενδε¬ 
χομένως άλλων νομών στον κατάλογο μπορούν να διαφο¬ 
ροποιούνται ανάλογα με τα στοιχεία παρακολούθησης και 
την εκτίμηση του υπεύθυνου ταυτοποίησης των εντόμων. 

(β) Προβαίνει στην επιλογή της θέσης εγκατάστασης 
της εντομοπαγίδας στην εκτροφή λαμβάνοντας υπόψη 
τα κριτήρια όπως: διαθέσιμη υποδομή (παροχή ηλεκτρι¬ 
κού ρεύματος) και αφετέρου τη γειτνίαση με πιθανούς 
βιότοπους των εντόμων-φορέων. 

(γ) Παρέχει συμβουλευτική υποστήριξη στους κτηνο- 
τρόφους για την τακτική επίβλεψη της λειτουργίας και 
σωστής συντήρησης της εντομοπαγίδας και άμεση ειδο¬ 
ποίηση του αρμόδιου εργαστηρίου για τυχόν πρόβλημα. 

(γ) Τηρεί αρχείο των εξετάσεων ταυτοποίησης και 
ταξινόμησης των συλλεγχθέντων εντόμων που πραγ¬ 
ματοποιεί. 

(δ) Σε συνεργασία με τις Αρχές και Φορείς που αναφέ- 
ρονται στο παρόν άρθρο, επεξεργάζεται και ερμηνεύει 
τα αποτελέσματα που προκύπτουν από την εφαρμογή 
της εντομολογικής επιτήρησης και προωθεί αυτά τακτι¬ 
κά ανά τρίμηνο στο Τμήμα Λοιμωδών και Παρασιτικών 
Νοσημάτων της Δ/νσης Υγείας των Ζώων του Υπουρ¬ 
γείου Ανάπτυξης και Τροφίμων το οποίο είναι υπεύθυνο 
για τον συντονισμό του προγράμματος. 

(ε) Συνεργάζεται με τις αρμόδιες κεντρικές αρχές 
της Γενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων και παρέχει τη 
συνδρομή του σε επιθεωρήσεις ή άλλους ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 

4. Κτηνιατρικές Αρχές των Περιφερειών και των Πε¬ 
ριφερειακών Ενοτήτων 

Τα κατά τόπους αρμόδια Τμήματα Κτηνιατρικής των 
Περιφερειακών Ενοτήτων που συμμετέχουν στο πρό¬ 
γραμμα είναι υπεύθυνα για την οργάνωση, συντονισμό 
και εφαρμογή της ενεργητικής και παθητικής επιτή¬ 
ρησης και της εκρίζωσης και ελέγχου του ΚΠ στην 
περιοχή αρμοδιότητας τους όπως περιγράφονται στην 
παρούσα απόφαση. 

Ειδικότερα έχουν τις εξής υποχρεώσεις και αρμοδι¬ 
ότητες: 

4.1 Τα Τμήματα Κτηνιατρικής των Περιφερειακών Ενο¬ 
τήτων Δωδεκανήσου, Σάμου, Χίου, Λέσβου, Έβρου, Ρο¬ 
δόπης, Ξάνθης, Δράμας, Σερρών, Κιλκίς, Θεσσαλονίκης, 
Ιωαννίνων, Θεσπρωτίας, Πρεβέζης, Ηρακλείου, Λασιθίου, 
Ηλείας, Μεσσηνίας, Λακωνίας, Μαγνησίας, Καρδίτσας 
και Φθιώτιδας: 

(α) προγραμματίζουν τις μηνιαίες δειγματοληψίες για 
την επίτευξη των ετήσιων στόχων πριν τη λήξη κάθε 
έτους, σε συνεργασία με τα Τοπικά Αγροτικά Κτηνια¬ 
τρεία ή Κτηνιατρικά Κέντρα της περιοχής αρμοδιότητας 
τους. 

(β) Ορίζουν τις εκτροφές στο νομό αρμοδιότητάς τους, 
στις οποίες θα διεξαχθεί η οροεπιτήρηση σύμφωνα με 
τις διατάξεις του παρόντος προγράμματος. 

(γ) Σε κάθε εκτροφή βοοειδών επιλέγουν τα ζώα - μάρ¬ 
τυρες που πρόκειται να συμμετέχουν στο πρόγραμμα 
και αποστέλλουν τον απαιτούμενο αριθμό δειγμάτων 
ορού ή και άλλων υλικών εάν αυτό τους ζητηθεί, από 
τα παραπάνω βοοειδή, ακολουθώντας τις διαδικασίες 
που περιγράφονται στο Εγχειρίδιο Οδηγιών εφαρμο¬ 
γής του Προγράμματος του ΚΠ και χρησιμοποιώντας 
τα κατάλληλα υποδείγματα εγγράφων του παραπάνω 
Εγχειρίδιου. 

(δ) Διατηρούν ατομικό αρχείο για κάθε μία εκτροφή 
με ζώα - μάρτυρες καθώς και για κάθε μία εκτροφή που 
παρουσιάζει ύποπτο ή θετικό κρούσμα. 

(ε) Συνεργάζονται με την Δ/νση Κτηνιατρικής της οι¬ 
κείας Περιφέρειας όσο και με το Εθνικό Εργαστήριο 
Αναφοράς ΚΠ, και με την Διεύθυνση Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων για την αποτελε¬ 
σματικότερη διενέργεια της επιδημιολογικής έρευνας 
στις εκτροφές με θετικά κρούσματα. 

(στ) Κοινοποιούν στο Τμήμα Λοιμωδών και Παρασι- 
τικών Νοσημάτων της Διεύθυνσης Υγείας των Ζώων 
της Γενικής Διεύθυνσης Κτηνιατρικής του Υπουργείου 
Αγροτικής Ανάπτυξης και Τροφίμων, τα κατάλληλα δι¬ 
οικητικά έγγραφα που περιλαμβάνονται στο Εγχειρίδιο 
Οδηγιών Εφαρμογής του Προγράμματος ΚΠ. Τα ίδια 
έγγραφα κοινοποιούνται κάθε φορά και προς τη Δ/νση 
Κτηνιατρικής της οικείας Περιφέρειας. 

(ζ) Κοινοποιούν στους υπεύθυνους των εκμεταλλεύσε¬ 
ων βοοειδών ή προβάτων και αιγών τα αποτελέσματα 
των εργαστηριακών εξετάσεων που διενεργούνται σε 
ζώα της εκτροφής τους και διατηρούν αντίγραφο όλων 
των εργαστηριακών εξετάσεων στον ατομικό φάκελο 
της εκτροφής. 

(η) Οργανώνουν ενημερωτική εκστρατεία σε τοπικό 
επίπεδο για την εγρήγορση της γεωργικής κοινότητας 
και της συναφούς βιομηχανίας σχετικά με τους στόχους, 
το περιεχόμενο και τις διαδικασίες του προγράμματος. 

(θ) Συνεργάζονται με τη μετεωρολογική υπηρεσία 


στην περιοχή της ζώνης ευθύνης τους σε κάθε περίπτω¬ 
ση ορομετατροπής βοοειδούς - μάρτυρα και ερευνώνται 
οι κατευθύνσεις των ανέμων που καταγράφηκαν κατά 
τις 40-20 προηγούμενες ημέρες από τη δειγματοληψία 
του οροθετικού μάρτυρα, προκειμένου να εντοπιστεί - 
κατά το δυνατόν - πιθανή πηγή προέλευσης εντόμων 
φορέων και να εφαρμοστούν μέτρα καταπολέμησης 
των ενηλίκων εντόμων. Τα αποτελέσματα της έρευνας 
συμπεριλαμβάνονται στην επιδημιολογική έρευνα που 
διεξάγουν 

(ι) Συνεργάζονται με την αρμόδια Κεντρική Αρχή 
της Γενικής Διεύθυνσης Κτηνιατρικής του Υπουργεί¬ 
ου Αγροτικής Ανάπτυξης και Τροφίμων και παρέχουν 
την συνδρομή τους σε επιθεωρήσεις ή ελέγχους που 
πραγματοποιούνται στη χώρα από υπηρεσίες της Ευ¬ 
ρωπαϊκής Ένωσης. 

4.2 Οι Δ/νσεις Κτηνιατρικής των Περιφερειών είναι 
αρμόδιες για την επίβλεψη και τον συντονισμό της 
εφαρμογής του προγράμματος στην περιοχή της ζώ¬ 
νης ευθύνης τους συμπεριλαμβανομένης της λήψης των 
αναγκαίων μέτρων σε περίπτωση εμφάνισης κρουσμά¬ 
των της νόσου, στη ζώνη ευθύνη τους. 

4.3 Οι Κτηνιατρικές Αρχές όλων των Περιφερειών - 
Περιφερειακών Ενοτήτων της χώρας συμμετέχουν στην 
παθητική επιτήρηση του ΚΠ σύμφωνα με τα καθοριζό¬ 
μενα στο άρθρο (4) παράγραφος 1 του παρόντος. 

5. Υπεύθυνοι εκμεταλλεύσεων 

Οι υπεύθυνοι όλων των εκμεταλλεύσεων βοοειδών της 
χώρας συμμετέχουν υποχρεωτικά στη δειγματοληψία 
όταν αυτό τους ζητηθεί από τις αρμόδιες Τοπικές Κτηνι¬ 
ατρικές Αρχές και υποχρεούνται να συμμορφώνονται με 
τις υποδείξεις των Τμημάτων Κτηνιατρικής των Περιφερει¬ 
ακών Ενοτήτων Αρχών για την εφαρμογή του παρόντος 
προγράμματος. Οι υπεύθυνοι όλων των εκμεταλλεύσεων 
προβάτων και αιγών της χώρας συμμετέχουν υποχρε¬ 
ωτικά στη δειγματοληψία όταν αυτό τους ζητηθεί από 
τις αρμόδιες Τοπικές Κτηνιατρικές Αρχές για σκοπούς 
επιδημιολογικής διερεύνησης θετικού κρούσματος ΚΠ. 

Ειδικότερα, είναι υποχρεωμένοι να: 

(α) ενημερώνουν εγκαίρως (μέσα σε διάστημα λιγό¬ 
τερο των 24 ωρών) τις αρμόδιες Τοπικές Κτηνιατρικές 
Αρχές σε κάθε περίπτωση: 

- βοοειδούς ή προβάτου ή αίγας ή άλλου ευαίσθητου 
είδους ζώου που εμφανίζει ύποπτα κλινικά συμπτώματα 
για διεξαγωγή περαιτέρω κλινικής και εργαστηριακής 
διερεύνησης. 

- βλάβης ή απώλειας της εντομοπαγίδας που είναι 
εγκατεστημένη στην εκτροφή τους. 

(β) διατηρούν στον ατομικό φάκελο της εκτροφής 
όλα τα αποτελέσματα εργαστηριακών εξετάσεων που 
διενεργούνται σε ζώα της εκμετάλλευσης τους και πα¬ 
ράλληλα να ενημερώνουν το μητρώο της εκμετάλλευ¬ 
σης για οποιεσδήποτε μεταβολές στον πληθυσμό της 
μονάδας εκτροφής. 

(γ) να συμμορφώνονται με τα περιοριστικά και άλλα 
μέτρα που επιβάλλονται στην εκτροφή τους στην πε¬ 
ρίπτωση ανίχνευσης οροθετικότητας. 

Άρθρο 4 

Σύστημα Επιτήρησης Καταρροϊκού Πυρετού (ΚΠ) 

1. Σύστημα παθητικής επιτήρησης ή επιτήρησης εκτρο¬ 
φών με ύποπτα ως προς τον ΚΠ κρούσματα 

Σε όλες τις εκτροφές της χώρας που διατηρούν ευαί¬ 
σθητα στον ΚΠ είδη (συμπεριλαμβανομένων των κλει- 

στών ή πειραματικών ποιμνίων που διατηρούνται σε Κέ¬ 
ντρα, Ινστιτούτα ή φορείς που τελούν υπό την εποπτεία 
εκπαιδευτικών ιδρυμάτων της χώρας ή του Υπουργείου 
Αγροτικής Ανάπτυξης και Τροφίμων) διενεργείται κλι¬ 
νικός έλεγχος που αποσκοπεί στον εντοπισμό κλινικά 
ύποπτων ζώων ως προς τον ΚΠ στα πλαίσια των συ¬ 
νήθων κτηνιατρικών δραστηριοτήτων για την παροχή 
περίθαλψης, την εφαρμογή προγραμμάτων ελέγχου/ 
εκρίζωσης νοσημάτων, την έκδοση ή των έλεγχο εγγρά¬ 
φων ή υγειονομικών πιστοποιητικών ή αδειών μετακί¬ 
νησης ζώων, τη διενέργεια επιδημιολογικής έρευνας τη 
συλλογή δειγμάτων για διαγνωστικούς σκοπούς κ.τ,λ.. 

Επίσης, υποχρεωτική επιτήρηση ασκείται σε εκτροφές 
που διατηρούν βοοειδή, αίγες και πρόβατα που κατά¬ 
γονται από χώρες ή κράτη μέλη όπου έχουν εκδηλω¬ 
θεί κρούσματα ΚΠ όπως ορίζεται στην υπ’ αρ. 258973/ 
12-11-2007 εγκύκλιο της Γενικής Δ/νσης Κτηνιατρικής. 

Η παθητική επιτήρηση ασκείται και σε άλλα ευαίσθητα 
είδη (ελάφια, ζαρκάδια), που ενδέχεται να εκτρέφονται 
στην ίδια γεωγραφική περιοχή. 

Σε περίπτωση που διαπιστώνεται υποψία ΚΠ, τα Τμή¬ 
ματα Κτηνιατρικής των οικείων Περιφερειακών Ενοτή¬ 
των, υπό την επίβλεψη και τον συντονισμό των Δ/νσεων 
Κτηνιατρικής των αντίστοιχων Περιφερειών, προβαίνουν 
στις ενέργειες που καθορίζονται στο Σχέδιο Αντιμετώ¬ 
πισης Έκτακτης Ανάγκης για την Καταπολέμηση του 
Καταρροϊκού Πυρετού. 

2. Σύστημα ενεργητικής επιτήρησης ή Ορολογικής 
επιτήρησης 

Είναι υποχρεωτική η ορολογική επιτήρηση επίσημα 
καταγεγραμμένων εκτροφών βοοειδών της χώρας που 
βρίσκονται στους (πρώην) νομούς, Σάμου, Χίου, Λέ¬ 
σβου,Έβρου, Δωδεκανήσου, Ροδόπης, Ξάνθης, Δράμας, 
Σερρών, Κιλκίς, Θεσσαλονίκης, Ιωαννίνων, Θεσπρωτί¬ 
ας, Πρεβέζης, Ηρακλείου, Λασιθίου, Ηλείας, Μεσσηνίας 
Λακωνίας Μαγνησίας, Καρδίτσας και Φθιώτιδας. 

Η γεωγραφική επιλογή των παραπάνω νομών γίνεται 
με βάση ιστορικά στοιχεία για τον εμφάνιση της νό¬ 
σου στο παρελθόν στο έδαφος των παραπάνω νομών, 
κλιματολογικά στοιχεία και στοιχεία που αφορούν την 
εντομολογική επιτήρηση του ξενιστή σε αυτές τις γε¬ 
ωγραφικές περιοχές. 

Οι εκτροφές που συμμετέχουν στο πρόγραμμα επιλέ¬ 
γονται με τέτοιο τρόπο ούτως ώστε να είναι κατά το 
δυνατόν διάσπαρτες σε όλο το έδαφος του νομού και να 
ευρίσκονται κοντά σε παλαιότερες διαπιστωμένες εστί¬ 
ες της νόσου και σε βιότοπους των εντόμων - φορέων. 

Ο αριθμός των εκτροφών που θα συμμετάσχουν στη 
δειγματοληψία του έτους 2013 από τους προαναφερό- 
μενους νομούς καθώς και ο αριθμός βοοειδών μαρτύρων 
που πρέπει να τοποθετηθούν σε κάθε εκτροφή που 
συμμετάσχει στο πρόγραμμα, δίνεται στο Παράρτημα IV 
του Εγχειριδίου εφαρμογής του προγράμματος του ΚΠ. 

Η τοποθέτηση μαρτύρων σε αυτούς τους νομούς γί¬ 
νεται με κριτήριο την ανάγκη άμεσης ανίχνευσης της 
κυκλοφορίας του ιού του ΚΠ στο νομό, που λόγω της 
γεωγραφικής του θέσης, κλιματολογικών και άλλων πα¬ 
ραγόντων παρουσιάζει αυξημένο κίνδυνο εμφάνισης 
της νόσου. 

Τα βοοειδή-μάρτυρες υποβάλλονται σε τακτική ανά 
μήνα δειγματοληψία αίματος και εξέταση των δειγμά¬ 
των για ανίχνευση αντισωμάτων του ιού του καταρρο¬ 
ϊκού πυρετού. 


3. Σύστημα εντομολογικής επιτήρησης 

3.1 Είναι υποχρεωτική η εγκατάσταση και λειτουργία 

α) Μίας (1) τουλάχιστον εντομοπαγίδας σε εκτροφή 

βοοειδών, προβάτων ή αιγών στους (πρώην) νομούς: 
Χίου, Σάμου, Έβρου, Ξάνθης, Σερρών, Θεσσαλονίκης, 
Θεσπρωτίας και Ηρακλείου. 

β) Δύο (2) τουλάχιστο εντομοπαγίδων σε δύο διαφο¬ 
ρετικές εκτροφές βοοειδών, προβάτων ή αιγών στους 
(πρώην) νομούς Λέσβου (μία στη νήσο Λέσβο και μια 
στη νήσο Λήμνο) και Δωδεκανήσου (μία στη νήσο Ρόδο 
και μία στη νήσο Κω). 

3.2 Η θέση εγκατάστασης της εντομοπαγίδας επιλέγε¬ 
ται με βάση, αφενός μεν τη διαθέσιμη υποδομή (παροχή 
ηλεκτρικού ρεύματος) και αφετέρου τη γειτνίαση με 
πιθανούς βιότοπους των εντόμων-φορέων. 

Ο αριθμός των εντομοπαγίδων ανά νομό, η θέση όπου 
θα τοποθετηθούν αλλά και η προσθήκη ενδεχομένως 
άλλων νομών στον κατάλογο μπορούν να διαφοροποι¬ 
ούνται ανάλογα με τα στοιχεία παρακολούθησης και την 
εκτίμηση του αρμόδιου Εργαστηρίου. Η συχνότητα της 
δειγματοληψίας είναι αυτή που αναφέρεται στο άρθρο 
3, παρ. 3.1 της παρούσης. 

Για την τεκμηρίωση της εντομολογικής επιτήρησης 
στο νομό συμπληρώνονται και αποστέλλονται τα ανά¬ 
λογα διοικητικά έγγραφα που περιλαμβάνονται στο 
Εγχειρίδιο εφαρμογής του προγράμματος του ΚΠ. 

Άρθρο 5 

Γ ενικοί κανόνες δειγματοληψίας, κατανομή 
δείγματος ανά νομό και μέγεθος δείγματος 

1. Τα επιλεχθέντα βοοειδή πρέπει να φέρουν υποχρε¬ 
ωτικά ατομική σήμανση, να είναι ορο-αρνητικά στον 
ιό του καταρροϊκού πυρετού στην πρώτη ορολογική 
εξέταση που διενεργείται πριν την έναρξη των συστη¬ 
ματικών αιμοληψιών που προβλέπονται από το εκάστοτε 
ισχύων πρόγραμμα. 

2. Τα βοοειδή - μάρτυρες είναι ζώα ηλικίας από 6 
μηνών έως 2 ετών. 

3. Στα βοοειδή-μάρτυρες απαγορεύεται να γίνονται 
ψεκασμοί με έντομο-απωθητικά σε όλη τη διάρκεια της 
ορο-επιτήρησης. 

4. Τα βοοειδή-μάρτυρες υποβάλλονται σε τακτική ανά 
μήνα δειγματοληψία αίματος και εξέταση των δειγμά¬ 
των για ανίχνευση αντισωμάτων του ιού του καταρρο¬ 
ϊκού πυρετού. 

5. Βοοειδή-μάρτυρες που καθίστανται οροθετικοί 
κατά τη διάρκεια της επιτήρησης δεν μπορούν πλέον 
να χρησιμοποιηθούν ως μάρτυρες και αντικαθίστανται 
από ισάριθμα ορο-αρνητικά ζώα που πληρούν την προ¬ 
ϋπόθεση των παραγράφων (2) και (3) του παρόντος 
άρθρου, ώστε να διατηρηθεί σταθερός ο αριθμός των 
ζώων της ομάδας. 

6. Ακολουθούνται οι τεχνικές οδηγίες για τη συλλογή, 
συσκευασία και αποστολή των δειγμάτων που περι¬ 
λαμβάνονται στο Εγχειρίδιο Οδηγιών Εφαρμογής του 
Προγράμματος ΚΠ και τα δείγματα προωθούνται στο 
αρμόδιο Εργαστήριο συνοδευόμενα από το ανάλογο, 
συμπληρωμένο έντυπο του Εγχειριδίου. 

Άρθρο 6 

Μέτρα επί υποψίας ΚΠ 

1. Σε περίπτωση υποψίας, με απόφαση του Προϊστα¬ 
μένου του Τμήματος Κτηνιατρικής της οικείας Περι¬ 
φερειακής Ενότητας, όλα τα ζώα της εκμετάλλευσης 

υπόκεινται σε περιορισμό των μετακινήσεων μέχρι να 
γνωστοποιηθούν τα αποτελέσματα της κλινικής και 
επιδημιολογικής και εργαστηριακής έρευνας που διε¬ 
ξάγονται από την αρμόδια αρχή. Συλλέγονται δείγματα 
αίματος και άλλων ιστών από όλα τα ύποπτα ζώα της 
εκμετάλλευσης και αποστέλλονται στο αρμόδιο εργα¬ 
στήριο. Εφόσον κριθεί απαραίτητο, μπορεί να επιβληθεί 
άμεση θανάτωση των κλινικά ύποπτων ζώων εάν υπάρ¬ 
χουν στην εκτροφή, για τη συλλογή παθολογικού υλικού 
και τη διεξαγωγή περαιτέρω εργαστηριακής έρευνας. Η 
εκτροφή εξακολουθεί να υπόκειται σε επίσημη επιτήρη¬ 
ση μέχρι γνωστοποιήσεως του εργαστηριακού αποτε¬ 
λέσματος. Εάν υπάρχουν ενδείξεις από την διενέργεια 
της επιδημιολογικής έρευνας ότι η εκμετάλλευση που 
βρισκόταν το ζώο όταν ενέκυψαν οι υπόνοιες ΚΠ, δεν εί¬ 
ναι κατά πάσα πιθανότητα, η εκμετάλλευση στην οποία 
το ζώο ενδέχεται να μολύνθηκε, πρέπει να τεθούν σε 
επίσημη επιτήρηση και οι δύο εκμεταλλεύσεις στις οποί¬ 
ες βρισκόταν το ζώο. Σε περίπτωση συστεγαζόμενης 
εκτροφής βοοειδών με άλλη εκτροφή προβάτων είναι 
υποχρεωτική η διενέργεια αιμοληψίας στα πρόβατα 
της εκτροφής (συλλογή δειγμάτων τουλάχιστον από 
20 ζώα) εντός 24 ωρών από της γνωστοποιήσεως του 
οροθετικού μάρτυρα. 

2. Με ευθύνη της αρμόδιας τοπικής Κτηνιατρικής Αρ¬ 
χής εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που τίθεται υποψία ΚΠ 
σε εκτροφή: 

(α) Ενημέρωση των κτηνοτροφών σχετικά με τη συμπτω¬ 
ματολογία, την παθογένεια και την επιδημιολογία του ΚΠ. 

(β) Επεξήγηση των ισχυόντων νομικών, διοικητικών και 
οικονομικών μέτρων. 

(γ) Έγγραφη ενημέρωση του ιδιοκτήτη της εκτρο¬ 
φής για τις υποχρεώσεις του που αφορούν την τήρη¬ 
ση των περιοριστικών μέτρων στις μετακινήσεις ζώων 
της εκτροφής (δηλαδή απαγόρευση εισόδου και εξόδου 
ζώων από την ύποπτη εκτροφή) που εξακολουθούν να 
υφίστανται μέχρι γνωστοποιήσεως του αποτελέσματος 
της δοκιμής απομόνωσης του ιού. 

(δ) Τίθεται άμεσα σε ενέργεια το Σχέδιο Αντιμετώπι¬ 
σης Έκτακτης Ανάγκης για την Αντιμετώπιση του Κα¬ 
ταρροϊκού Πυρετού. 

3. Για την τεκμηρίωση της εφαρμογής των μέτρων επί 
υποψίας ΚΠ καθώς και της άρσης αυτών συμπληρώνο¬ 
νται και αποστέλλονται τα ανάλογα κατά περίπτωση 
διοικητικά έγγραφα που περιλαμβάνονται στο Σχέδιο 
Αντιμετώπισης Έκτακτης Ανάγκης για την Καταπολέ¬ 
μηση του Καταρροϊκού Πυρετού. 

Αρθρο 7 

Μέτρα επί επιβεβαίωσης ΚΠ 

1. Με απόφαση του Προϊσταμένου του Τμήματος Κτη¬ 
νιατρικής της οικείας Περιφερειακής Ενότητας, στην 
εκτροφή όπου ανιχνεύθηκε κρούσμα ΚΠ (συμπεριλαμ¬ 
βανομένου οροθετικού μάρτυρα), σύμφωνα με το άρθρο 
2 του παρόντος, επιβάλλονται τα προβλεπόμενα υγει¬ 
ονομικά μέτρα που περιγράφονται στο Σχέδιο Αντιμε- 
τώπισηςΈκτακτης Ανάγκης για την Καταπολέμηση του 
Καταρροϊκού Πυρετού. 

2. Με ευθύνη της αρμόδιας τοπικής Κτηνιατρικής Αρ¬ 
χής εξασφαλίζεται ότι οι ακόλουθες ενέργειες λαμβά¬ 
νουν χώρα σε κάθε περίπτωση που ανιχνεύεται εστία ΚΠ: 

(α) Έγγραφη ενημέρωση του ιδιοκτήτη της εκτροφής 
σχετικά με τη συμπτωματολογία, την παθογένεια και 


την επιδημιολογία του ΚΠ και ενημέρωση για τις υπο¬ 
χρεώσεις του που αφορούν τα περιοριστικά μέτρα και 
την κλινική επιτήρηση. 

(β) Ατομική σήμανση και καταγραφή όλων των ευπα¬ 
θών ζώων της εκτροφής. 

(γ) Αυξημένη κλινική επιτήρηση στην εκτροφή για 
τον εντοπισμό ζώων με ύποπτα κλινικά συμπτώματα 
η οποία έχει διάρκεια πενήντα (50) ημέρες από της 
κοινοποιήσεως του θετικού αποτελέσματος και λήγει 
μόνο εφόσον δεν παρατηρηθεί κρούσμα σε ολόκληρο 
το νομό κατά το διάστημα αυτό ή δεν απομονωθεί 
εργαστηριακά ο ιός. 

(δ) Διενέργεια επιδημιολογικής έρευνας σύμφωνα με 
το υπόδειγμα που περιλαμβάνεται στο Σχέδιο Αντιμε- 
τώπισηςΈκτακτης Ανάγκης για την Καταπολέμηση του 
Καταρροϊκού Πυρετού. 

Σε συνεργασία με τη μετεωρολογική υπηρεσία του 
(πρώην) νομού, ερευνώνται οι κατευθύνσεις των ανέ¬ 
μων που καταγράφηκαν κατά τις 40-20 προηγούμενες 
ημέρες από τη δειγματοληψία του κρούσματος (συμπε¬ 
ριλαμβανομένου οροθετικού μάρτυρα), προκειμένου να 
εντοπιστεί - κατά το δυνατόν - πιθανή πηγή προέλευσης 
εντόμων φορέων και να εφαρμοστούν μέτρα καταπο¬ 
λέμησης των ενηλίκων εντόμων και τα αποτελέσματα 
της παραπάνω έρευνας συμπεριλαμβάνονται στην επι- 
δημιολογική έρευνα που διεξάγουν οι αρμόδιες αρχές. 

3. Με απόφαση του Προϊσταμένου της αρμόδιας το¬ 
πικής κτηνιατρικής Αρχής στην εκτροφή όπου επιβε¬ 
βαιώθηκε θετικό κρούσμα ΚΠ επιβάλλονται τα μέτρα 
υγειονομικά μέτρα περιορισμού της εκτροφής σύμφωνα 
με τις διατάξεις του Σχεδίου Αντιμετώπισης Έκτακτης 
Ανάγκης για την Καταπολέμηση του Καταρροϊκού Πυ¬ 
ρετού. 

4. Για την τεκμηρίωση της εφαρμογής των μέτρων 
σε περίπτωση επιβεβαιωμένου θετικού κρούσματος 
ΚΠ καθώς και της άρσης αυτών, συμπληρώνονται και 
αποστέλλονται τα ανάλογα κατά περίπτωση διοικητικά 
έγγραφα που περιλαμβάνονται στο Εγχειρίδιο Οδηγιών 
εφαρμογής του προγράμματος ΚΠ. 

Αρθρο 8 

Κυρώσεις 

Στους μη συμμορφούμενους με τις διατάξεις της πα¬ 
ρούσας απόφασης και των μέτρων που λαμβάνονται 
κατ’ εφαρμογή της, δεν καταβάλλονται αποζημιώσεις 
ή ενισχύσεις και επιπλέον επιβάλλονται οι διοικητικές 
και ποινικές κυρώσεις που προβλέπονται στο Αρθρο 23 
του Νόμου 248/1914 (Α'110) όπως αυτό αντικαταστάθηκε 
από το Αρθρο 13 του Νόμου 2538/1997 (Α'242). 

Αρθρο 9 

Καταργούμενες Διατάξεις 

Από την έναρξη ισχύος της παρούσας, η απόφαση 
του Υπουργού Αγροτικής Ανάπτυξης και Τροφίμων με 
αρ. 4886/130859/31/12/2012 (ΦΕΚ 3567 Β) παύει να ισχύει. 

Αρθρο 10 
Ισχύς 

Η παρούσα έχει ισχύ από την 1 η Ιανουάριου 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Δεκεμβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοίρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΐΌΠΊ από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9τ - β-πιαΜ: ννβόπΐ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02032562012130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












































































